סמל הקבוצה בעבר
**הפועל המעפיל/מנשה/עמק חפר** (נקראת גם "הפועל המעפיל מבואות") היא קבוצת כדורעף ישראלית המשותפת למועצה אזורית עמק חפר, ולמועצה אזורית מנשה המשחקת בליגת העל בכדורעף. הקבוצה מארחת באולמות הספורט של מועצה אזורית מנשה ובעין החורש. צבעי הקבוצה הם כחול ושחור.

היסטוריה
--------

הקבוצה הוקמה רשמית במסמכיה ב-1938 ומקורה בקיבוץ המעפיל במועצה אזורית עמק חפר (שנת הקמתה היא שנת הקמת הקיבוץ המעפיל). בשנות ה-30 היה הכדורעף פופולרי בקרב הקיבוצים בישראל, שרבים ממנו שלטו ועד היום שולטים בענף הכדורעף המקומי. הקבוצה למעשה החלה להתחרות בליגות המקומיות ב-1951, והקבוצה המקצוענית הראשונה אומנה על ידי צבי סינטו, שהיה מאמן-שחקן בקבוצה.

המועדון השתתף בליגה הבכירה, ליגת העל בכדורעף החל מהקמתה ב-1956 והיא אחת הקבוצות הוותיקות והגדולות בענף הכדורעף המקצועני בישראל.

לאורך ההיסטוריה זכתה הקבוצה ב-14 אליפות המדינה וב-12 גביע המדינה ובסה"כ אספה 11 דאבלים בכדורעף הישראלי.

האליפות הראשונה של הפועל המעפיל הייתה בעונת 1962/1963 ולזכותה רשום רצף הזכויות הארוך ביותר בהיסטוריה שעומד על 9 אליפויות רצופות (1962-1971), שמתוכם 8 פעמים ראשונות ברציפות, הצליחה להשלים גם דאבל עם זכייה בגביע המדינה. בנוסף הקבוצה הייתה סגנית האלופה עוד ארבעה פעמים וסגנית מחזיקת הגביע 4 פעמים נוספות. בין שחקניה הבולטים בעבר היו: אליעזר כגן, דוד בר נצר, עמי שפרן, אהוד דקל, גיורא הלפרין, אבישי קרפובסקי ודוד בלום.

הקבוצות "הפועל עין שמר" (4 אליפויות ו-3 גביעי מדינה) ו"הפועל העוגן" (אליפות אחת ו-3 גביעי מדינה) היו קבוצות מצליחות ארצית מהאזור שהתפרקו בשנות ה-80 והתאחדו עם קבוצת המעפיל ליצירת קבוצה מאוחדת לאזור, מכאן כינוי הקבוצה "המעפיל עין שמר".

הקבוצה המשיכה את הצלחתה בשנות ה-80, שם זכתה ב-5 אליפויות ו-3 גביעי מדינה. בעונת 1984/1985 לקחה המעפיל את האליפות האחרונה שלה, והמשיכה להתחרות על התואר עד תחילת שנות ה-90, לאחר מכן כמעט ונעלמה מהמפה התחרותית בתחילת המאה ה-21.

בעונת 2010/2011 הפועל המעפיל ירדה לליגה הלאומית, אך לאחר שהתאחדה עם קבוצת מכבי חדרה, הקבוצה המאוחדת נשארה בליגת העל. לאחר מכן הקבוצה הוחלט על ידי שתי מועצות אזוריות - עמק חפר ומנשה לתקצב קבוצה אחת שתייצג את האזור כולו במקום קבוצות אחרות, ובנוסף לייצוג של הפועל עין שמר והפועל העוגן שכבר התאחדו עם המעפיל בעבר. שמה המלא, מאז האיחוד האחרון, הוא: "**הפועל המעפיל מנשה-חדרה עמק חפר**".

בעונת 2018/2019 חזר לאמן את הקבוצה זהר בר נצר בן קיבוץ המעפיל ומרבית השחקנים היו שחקני בית. הקבוצה סיימה את העונה במקום הרביעי בחצי גמר הפלייאוף.

### הפועל המעפיל - כדורעף נשים

כחמש שנים לאחר פתיחת ליגת גברים, נפתחה גם ליגת העל בכדורעף נשים הישראלית. בשנת 1965, חמש שנים לאחר פתיחת הליגה, זכתה הפועל המעפיל בתואר אלופת המדינה לשנת 1965/1966. במשך השנים הבאות שלטה הקבוצה ביד רמה כאשר היא מחזיקה בתואר האלופה ואף בגביע המדינה בכדורעף נשים (דאבל) במשך חמש שנים רצופות. עד היום, זכתה קבוצת הנשים של הפועל המעפיל בשבע אליפויות ושבעה גביעי המדינה.

סגל השחקנים
-----------

נכון לעונת 2019/2020

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| מס' |  | עמדה | שם |
| --- | --- | --- | --- |
| 1 | פורטוגלפורטוגל | מצליב | ולדיר סקיירה  |
| 2 | ישראלישראל | מגיש | יואב ססלר  |
| 3 | ישראלישראל | קבלן | אריאל הילמן  |
| 4 | גרמניהגרמניה | מגיש | ענבר שחר  |
| 5 | ישראלישראל | ליברו | עומרי שוורץ  |
| 6 | ישראלישראל | מצליב | גל שוורץ  |
| 8 | ישראלישראל | מגיש | בן ולר  |
| 10 | ישראלישראל | חוסם אמצע | נח וולף  |
| 12 | קובהקובה | קבלן | ינרי בל  |
| 13 | ישראלישראל | ליברו | גיא שמואלי  |
| 14 | ישראלישראל | מגיש | ניקו נבון  |
| 16 | ישראלישראל | קבלן | אופק חזן  |
| 20 | ישראלישראל | חוסם אמצע | ויליאם זהר  |
| 21 | ישראלישראל | חוסם אמצע | אמיתי ששון  |

 |

תארים
-----

**ליגת העל**:

* **אליפויות** (**14**): 1962/1963, 1963/1964, 1964/1965, 1965/1966, 1966/1967, 1967/1968, 1968/1969, 1969/1970, 1970/1971, 1979/1980, 1980/1981, 1982/1983, 1983/1984, 1984/1985
	+ סגנויות (**4**): 1976/1977, 1978/1979, 1986/1987, 2000/2001

**גביע המדינה**:

* **זכייה** (**12**): 1962/1963, 1963/1964, 1964/1965, 1965/1966, 1966/1967, 1967/1968, 1968/1969, 1969/1970, 1977/1978, 1980/1981, 1983/1984, 1984/1985
	+ סגנויות (**5**): 1960/1961, 1971/1972, 1979/1980, 1986/1987, 2012/2013

**דאבלים**

* מתוכם דאבלים (**11**): 1962/1963, 1963/1964, 1964/1965, 1965/1966, 1966/1967, 1967/1968, 1968/1969, 1969/1970, 1980/1981, 1983/1984, 1984/1985

קישורים חיצוניים
----------------

* נא להכיר: מעופפי הפועל המעפיל, דבר, 29 ביוני 1964
* אברהם פז, המעפיל זה לא רק קבוצת כדורעף, מעריב, 2 באוגוסט 1968
* דף הקבוצה באיגוד הכדורעף
* יובל דניאלי, חגיגות ה-80: השנים המופלאות של "הפועל המעפיל", הזמן הירוק 15.3.2012

הערות שוליים
------------

1. ↑  אסי ממן, ‏המעפיל חזר: הקאמבק הגדול בליגת הכדורעף, באתר ONE‏, 10 באוקטובר 2018
2. ↑  *כדורעף בעמק on Facebook Watch* (באנגלית), נבדק ב-2021-08-16
3. ↑  איגוד הכדורעף הישראלי | היסטוריה, באתר www.iva.org.il
4. ↑  כדורעף אלופות ומחזיקות גביע נשים, באתר ONE - מספר אחת בספורט
5. ↑  Wikiwand - ליגת העל בכדורעף נשים, באתר Wikiwand